Baha'i wani addini ne da ya fara a shekarun 1800 daga wani mutum dan kasar Iran wanda ake kira Bahá'u'lláh wanda aka haifa a birnin Tehran na kasar ta Iran. Mabiya addinin Baha'i sunyi imani da Bahá'u'lláh a matsayin annabin Allah ne kuma yana koya wa mutane sanin Ubangiji da bauta masa. Akidar mabiya Baha'i sun yarda da Ubangiji daya. Sun yarda Bahá'u'lláh yana dauko sakon Ubangiji zuwa ga halitta. Bahá'u'lláh yace bashine na farko ba wajen kawo sakon Ubangiji kuma bashi ne na karshe ba, yace shima kamar sauran Annabawa yake kamar Yesu, Muhammad, Ibrahim da Musa,sanann kuma shima kamar sauran jagiririn addinai yake irin su Krishna da Buddah. Yace yana kallon dukkannin su a matsayin Manzannin Ubangiji ne. An haifi Bahá'u'lláh a gidan Musulmai ne kafin ya kafa nasa addinin mai kama da Musulunci. Mabiya Baha'i sun hakikance da babu wani Annabi bayan Bahá'u'lláh sai an samu shekaru 1000 bayan rasuwar sa. An kafa addinin Baha'i ne a shekarar 1844 lokacin da wani mutum mai suna Bab yace yana samun sako daga Ubangiji.